Այս տարվա դեկտեմբերին լրանում է «Քարահունջ» ֆոլկ-ռոք խմբի ստեղծման երկու տարին: Խմբի երգացանկի հիմնական մասը կազմում են Կոմիտասի երգերի վերամշակումները, ներառված են նաև հայկական ազգային այլ երգեր, ինչպես նաև` իռլանդական ֆոլկի նմուշներ: Խումբը ստեղծել է Տիգրան Կուչատյանը, ով նաև խմբի կիթառահարն ու վոկալիստն է: Մյուս վոկալիստը Սիրոն Շեկոյանն է, բլուլ նվագողը` Աննա Հովհաննիսյանը, իսկ հարվածային գործիքները նվագում է Նիկոլ Գույումջյանը: